For You Blue (sang)

«For You Blue» er en sang av The Beatles som ble skrevet av George Harrison, og som handler om hans daværende kone Pattie Harrison. Sangen ble først utgitt 8. mai 1970 i Storbritannia på albumet Let It Be. Ti dager senere kom samme album ut i USA.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 269

 Get Back sessions - 7. & 9. januar 1969 

Det første opptak som finnes av «For You Blue» er fra 7. januar 1969 i Twickenham Film Studios. Harrison får ikke noen entusiastiske tilbakemeldinger fra verken John Lennon og Paul McCartney der og da; noe Harrison slet med hver gang han presenterte en ny sang for sine kollegaer spesielt i den perioden. Han prøver å gå igjennom sangen flere ganger, men stemningen mellom medlemmene i Twickenham Film Studios er dårlig. To dager senere går det en smule bedre, og Lennon og McCartney er med på enkelte gjennomkjøringer. McCartney prøver seg fram på både piano og bass.Sulpy, Doug & Schweighardt, Ray (1997) Get Back the Unauthorized Chronicle of The Beatles 'Let It Be' Disasters. New York City, St. Martin's Press ISBN 0-312-15534-4 s. 84/85/92/93/162/163

 Innspilling 

«George's Blues (Because You're Sweet and Lovely)» var tittelen da de spilte den inn 25. januar 1969 i Apple Studios. Seks tagninger med Harrison på akustisk gitar og vokal, Lennon på lap steel gitar, McCartney på piano og Ringo Starr på trommer. I solopartiet starter Lennon først på sitt instrument (som er plassert på fanget hans), og etter hvert tar McCartney over.Lewisohn, Mark (1988). The Beatles Recording Sessions s. 166Sulpy, Doug & Schweighardt, Ray (1997) Get Back the Unauthorized Chronicle of The Beatles 'Let It Be' Disasters s. 263/264

10. mars 1969 startet Glyn Johns med å mikse sangene til det planlagte albumet Get Back som ikke ble utgitt offentlig. Derimot havnet den på bootlegs..Lewisohn, Mark (1988). The Beatles Recording Sessions s. 171/176 Og det viser seg at opptaket som havnet på sådanne, også inneholder bass. Den høres kun på avslutningen av hvert vers. Ergo må enten Harrison eller McCartney ha lagt på denne før Johns startet arbeidet. Dette kortvarige bassriffene høres også på Let It Be og Let It Be... Naked.

8. januar 1970 var Harrison i Olympic Sound Studios i London for å legge på ny vokal.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 342 Ved siden av dette la han også til kommentarer over instrumental-pariet.

På albumet Let It Be høres en kommentar fra Lennon rett forut før «For You Blue» starter. Ifølge Mark Lewisohns bok, sier Lennon «Queen says no to pot-smoking FBI movement» (Ifølge Doug Sulpys bok sier Lennon «members» og ikke «movement»). Denne uttalelsen ble fanget opp 8. januar 1969 mens de var i Twickenham Film Studios, og var det eneste opptaket derfra som ble tatt med på albumet.Lewisohn, Mark (1988). The Beatles Recording Sessions s. 198Sulpy, Doug & Schweighardt, Ray (1997) Get Back the Unauthorized Chronicle of The Beatles 'Let It Be' Disasters s. 119

17. november 2003 kom albumet Let It Be... Naked ut. Det som skiller versjonene fra Let It Be og Let It Be... Naked er at lydbildet er snudd i forhold til hverandre. På Let It Be er eksempelvis pianoet plassert til høyre i lydbilde, men på Let It Be... Naked er det plassert til venstre. Ellers er Harrisons akustiske gitar mikset vekk på Let It Be med unntak av introduksjonen. Lennons kommentar i starten er ikke med på Let It Be... Naked.

En versjon av «For You Blue» er med i filmen Let It Be. Her ser man at Harrison bruker capo på femte bånd på sin akustiske gitar. Lennons kommentar («Queen says no to pot-smoking FBI movement») er også med i filmen, men er adskilt fra fremførelsen av «For You Blue».

 Musikere og instrumenter 

George Harrison: akustisk gitar, bass, vokal
John Lennon: lap steel gitar
Paul McCartney: piano
Ringo Starr: trommer

George Harrison la ut på turne i USA og Canada i november/desember 1974. En av sangene på settet var «For You Blue».Wiener, Allen J. (1992). The Beatles: The Ultimate Recording Guide. New York: Facts on File, Inc. ISBN 0-81602-511-0 55

Da Concert for George ble arrangert 29. november 2002 til ære for avdøde George Harrison, ble «For You Blue» sunget av Paul McCartney. Ringo Starr spilte trommer og sa «there's the twelve bar blues» over instrumentalpartiet à la Harrison på originalen. Slidegitar-soloen ble spilt av Marc Mann, mens piano ditto ble spilt av Gary Brooker. Siden Andy Fairweather-Low er den eneste gitaristen med capo på femte bånd, er det mest trolig at han spilte åpningsgitaren.

 Coverversjoner 
 Utgivelsesår/dato  Artist  Album Oktober 1988  Laiback  Let It Be 2001  Monti Beton  Let It Be Different 17. november 2003  Paul McCartney  Concert for George 18. november 2008  Greg Hawkes  The Beatles Uke 26. august 2010  Pete Molinari  Let It Be Revisited

Referanser

 Eksterne lenker 
 Sangteksten (presentert på The Beatles' offisielle webside)

Kategori:The Beatles-sanger
Kategori:George Harrison-sanger
Kategori:Sanger skrevet av George Harrison
Kategori:Sanger fra 1970
Kategori:Sanger produsert av Phil Spector